Ńdɔ mə ngákwí átān ai alú ásə á ḿbɛ̄ ḿbígílí wákə̄ étam Ébibigan, ai á ḿbɛ̄ Ákun. Mə̌ ngáfə́b mim̀fǐm yā Yērúzalɛm yā mí ngábə́ mə̄lɔ́ŋ mə̄lɔ́ŋ ai míḿbɛ́ mí óngóla mí ngáman díg ai ndóan. 14Ńdɔ mə ngákə̄ á ḿbɛ̄ Étam ai étɔ̌g ńkúkúmá; hədá təge ai afóla ású éyə́m mə̄ ngábə́ mə bədə́ á yób naa é lod. 15Ńdɔ mə ngádúgan bɛ́d ai alú ásə ḿfág yā ḿbīgílí, makə mafə́b ḿfim; mə dúgán á mvús, mə kə́ nyî á ḿbɛ̄ Ḿbígílí, mə bǎd dúgǎn nálā. 16Bəlóya bá ndzí kig yəm é vóm mə̄ ngákə ngə́ é dzam bēn mə̄ ngábə́ bɔɔg; hála mə ngə́lə̄ fə təge kǎd tɔ Yúdɛn, tɔ bəfada, tɔ miǹtómbā mí bod, bədzóe, ai ébá bə̄vɔ̄g bə́ yigi bɔ ésíé. 17Ńdɔ mə ngádzó ai bɔ́ nâ: "Mǐ tála ábím ńdzǔg bī bə̄lə́, ḿból Yērúzalɛm a dzogó mīḿbóŋ á sí ai ḿból míḿbɛ́ mí óngólā míé mí nə́ ńdīgán. Zǎn bǐ loŋ m̀fǐm yā Yērúzalɛm, nâ bǐ zaa bǎd bi ósɔ̄n." 18Mə̌ ngakad bɔ́ ḿból wɔ́ Zāmbá wama, m̀bəmbə wɔ́ wōē ó ngábə́ ai ma, mə kadá fə̄ bɔ́ bíbúg yā ńkūkúmá á ngākɔ́bɔ ai ma, bɔ́ nâ: "Ńkódógān á sí, bǐ loŋ.” Nâ, ńdɔ̄ bə́ ngáyə́m mɔ́ mábán á kpím ású m̀bəmbə esíé. 19Hədá, á wóg Sânbalat, mǎn Honorít ai Toviya ḿbɔ esíé, mǎn Amonít, ai Gɛshem mǎn Aráb bə́ ngawóg nálā bə́ ngáwoe bíā, bə́ byandigǐ fə̄ bíā, bɔ́ nâ: "É dzam myǎbɔ̄ dí ńdɔ̄ á nə́ dzé ? Yə myǎbɔ ǹkúkúmá mə̄lɔ́ ?” 20Ńdɔ mə ngáyalan bɔ́ nâ: “Zambá yǎ yób ́nye ǎ yi bɔ̌ naa bǐ būgúbán; bía bitúgā bíé b yǎyi kódo á sí bǐ ngalóŋ; ḿfág wāān myǎbə̄lə́ kig ngab ziŋ, ngə́ ngul ziŋ, ngə́ ótsogo ziŋ á Yērúzalɛm.